ET Euroopa Liidu Teataja C 362/31

Väikese muudatuse heakskiitmise taotluse avaldamine kooskõlas Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) artikli 53 lõike 2 teise lõiguga

(2017/C 362/05)

Euroopa Komisjon on kõnealuse väikese muudatuse heaks kiitnud kooskõlas komisjoni delegeeritud määruse (EL) nr 664/2014 (1) artikli 6 lõike 2 kolmanda lõiguga.

VÄIKESE MUUDATUSE HEAKSKIITMISE TAOTLUS

Väikese muudatuse heakskiitmise taotlus kooskõlas Euroopa Parlamendi ja nõukogu määruse (EL) nr 1151/2012 (2) artikli 53 lõike 2 teise lõiguga

„GUIJUELO“

ELi nr: PDO-ES-0077-AM02 – 4.5.2017

KPN ( X ) KGT ( ) GTT ( )

1. Taotlejate rühm ja õigustatud huvi

„Consejo Regulador de la Denominación de Origen Protegida „Guijuelo““ (KPNi „Guijuelo“ kontrolliasutus), avalik-õiguslik asutus, mis on loodud seaduse nr 6/2015 alusel. C/Filiberto Villalobos, 4 C.P. 37770 Guijuelo Salamanca ESPAÑA Tel +34 923581514 Faks +34 923580097 E-post: certificacion@jamondoguijuelo.com

Õigustatud huvi

Reguleerivat asutust on ametlikult tunnustatud KPNi „Guijuelo“ haldusasutusena vastavalt 12. mai 2015. aasta õigusakti Ley 6/2015 de denominaciones de origen e indicaciones geográficas protegidas de ámbito territorial supraautonómico esimesele lisasättele ning üks selle asutuse konkreetseid ülesandeid on esitada tootespetsifikaadi muudatusettepanekuid.

Registreeritud ettevõtete arv 70 // registreeritud loomakasvatajate arv 399 // registreeritud tapamajade arv 10

2. Liikmesriik või kolmas riik

Hispaania

3. Tootespetsifikaadi osa, mida muutmine hõlmab

— ☐ Toote kirjeldus — ☐ Päritolutõend — ☐ Tootmismeetod — ☐ Seos piirkonnaga — ☐ Märgistus — ☒ Muu: (11) kaubamärgi kujutis

4. Muudatus(t)e liik

— ☐ Registreeritud KPNi või KGT tootespetsifikaadi muudatus, mis ei ole oluline määruse (EL) nr 1151/2012 artikli 53 lõike 2 kolmanda lõigu kohaselt ja mis ei eelda avaldatud koonddokumendi muutmist. — ☒ Registreeritud KPNi või KGT tootespetsifikaadi muudatus, mis ei ole oluline määruse (EL) nr 1151/2012 artikli 53 lõike 2 kolmanda lõigu kohaselt ja mis eeldab avaldatud koonddokumendi muutmist. — ☐ Registreeritud KPNi või KGT tootespetsifikaadi muudatus, mis ei ole oluline määruse (EL) nr 1151/2012 artikli 53 lõike 2 kolmanda lõigu kohaselt ja mille kohta ei ole avaldatud koonddokumenti (või sellega võrdväärset). — ☐ Registreeritud GTT tootespetsifikaadi muudatus, mis on määruse (EL) nr 1151/2012 artikli 53 lõike 2 neljanda lõigu kohaselt väike.

5. Muudatus(ed)

Praegu: Ettepanek:

Palume, et tootespetsifikaati lisataks järgmised selle kasutamisega seotud eeskirjad.

„Kasutatav KPN „Guijuelo“ logo peab igal juhul vastama seaduslikult registreeritud logole, mis on kujutatud allpool. KPNi „Guijuelo“ logo kasutamist reguleerib kehtiv organisatsiooni identiteedi käsiraamat ja kasutamine vastab nimetatud käsiraamatu sätetele“.

Taotleme seda muudatust järgmistel põhjustel.

KPNi „Guijuelo“ tootespetsifikaadis nähakse ette mitmeosaline kaubamärk, millest me soovime muuta logo ehk graafilist elementi eelise tõttu, mille annab – nagu seda on rõhutanud asutuse juhtorganid – kaubamärgi kujundi muutmine pärast 30 aasta pikkust eksisteerimist, eelkõige pidades silmas selle kaubanduslikku edendamist kooskõlas määruse (EL) nr 1151/2012 artikli 45 punktiga c.

Määruse (EL) nr 1151/2012 artikliga 53 reguleeritakse tootespetsifikaadi muutmist ning soovitud muudatus, mis ei mõjuta ühtegi nimetatud artikli lõikes 2 osutatud aspekti, on väike.

Sellise muudatuse ettepaneku eesmärk, mida määruse (EL) nr 1151/2012 artikli 53 kohaselt selle KPNi tootespetsifikaadi väikeseks muudatuseks, on muuta logo (mitmeosalist kaubamärki), mida hakatakse kasutama kaitstud päritolunimetusega „Guijuelo“ hõlmatud toodete märgisel pärast muudatuse heakskiitmist määruses sätestatud tähtajaks.

Me muudame ka koonddokumenti nii, et see sisaldaks nüüdsest KPNi „Guijuelo“ logo, ning muudame sõnastust, et täpsustada selle kasutamist.

Varasem koonddokumendi sõnastus oli järgmine:

„Pärast töötlemisprotsessi lõppemist tunnistatakse toode nõuetele vastavaks ning varustatakse kaitstud nimetuse „GUIJUELO“ vastava nummerdatud etiketiga, millel on lisaks „Guijuelo“ kaubamärgile kujutatud Euroopa Liidu sümbol ning on toodud toote tüüp, sea tõug ja tooteklass, millesse toode seale antud sööda alusel kuulub. Etiketile on alati lisatud tootja kaubanduslik märgis, mille kohta tootja on esitanud teatise kontrolliasutusele. Kui tootja kasutab sama kaubamärki kaitstud toodete ja kaitsmata toodete turustamiseks, peab ta kõnealused tooted eristama, lisades kaitstud toote kaubanduslikule märgisele päritolunimetuse logo“.

Uus ettepanek koonddokumendi sõnastuse kohta on järgmine:

Pärast töötlemisprotsessi lõppemist tunnistatakse toode nõuetele vastavaks ning varustatakse kaitstud päritolunimetuse „GUIJUELO“ vastava nummerdatud märgisega, millel on lisaks „Guijuelo“ kaubamärgile ja/või Euroopa Liidu logole ja sümbolile esitatud toote klass, millesse toode kuulub tootespetsifikaadi punktis B sätestatud müüginimetuste põhjal.

Märgisele on alati lisatud tootja kaubanduslik märgis, mille kohta tootja on esitanud teatise kontrolliasutusele.

Nagu on selgitatud tootespetsifikaadis, peavad kõik kaitstud tooted kandma logo. Kasutatav KPNi „Guijuelo“ logo peab igal juhul vastama seaduslikult registreeritud logole, mis on kujutatud allpool.

Ajakohastatud tootespetsifikaat (üksnes KPNi ja KGT puhul)

http://www.mapama.gob.es/es/alimentacion/temas/calidad-agroalimentaria/pliego2017-02-13_tcm7-448957.pdf

KOONDDOKUMENT

„GUIJUELO“

ELi nr: PDO-ES-0077-AM02 – 4.5.2017

KPN ( X ) KGT ( )

1. Nimetus

„Guijuelo“

2. Liikmesriik või kolmas riik

Hispaania

3. Põllumajandustoote või toidu kirjeldus

3.1. Toote liik

Klass 1.2. Lihatooted (kuumtöödeldud, soolatud, suitsutatud jne)

3.2. Toote kirjeldus, mida punktis 1 esitatud nimetus tähistab

Kirjeldus: kaitstud päritolunimetusega „Guijuelo“ hõlmatud taga- ja abasingid on lihatooted, mis on valmistatud Ibeeria tõugu sigade või Ibeeria tõugu sigade ja Duroci tõugu sigade riiklike õigusaktidega lubatud ristamise tulemusel saadud loomadest (kes on vähemalt 75 % ulatuses Ibeeria tõugu) pärast taga- ja esijäsemete soolamist, pesemist, järelsoolamist, kuivatamist-küpsemist ja laagerdumist.

Morfoloogilised eripärad: singid on pikliku ja stiliseeritud kujuga ning kaaluvad puhast Ibeeria tõugu sea tagasingi puhul vähemalt 6,5 kg ja abasingi puhul vähemalt 3,7 kg ning 75 % ulatuses Ibeeria tõugu sea tagasingi puhul vähemalt 7 kg ja abasingi puhul vähemalt 4 kg. Sinkidel ei või esineda hematoome, murdusid ega turseid ja sõraosa peab olema alles, välja arvatud juhul, kui toodet turustatakse konditustatud kujul või portsjonite või tükkidena.

Organoleptilised omadused: lõikepind on intensiivse värvusega, mis ulatub roosast purpurpunaseni, pind on läikiv, näha on rasvkoe võrgustik. Tootel on kerge magus või kergelt soolane maitse ja iseloomulik lõhn, mis sõltub loomale enne tapmist antud söödast.

Taga- ja abasinkide müüginimetused on määratud kindlaks järgmiselt.

Klass I : 100 % Ibeeria tagasink „de bellota“, mis pärineb 100 % ulatuses Ibeeria tõugu kuuluvatelt sigadelt. Singid peavad kaaluma üle 6,5 kg ja töötlemine peab kestma vähemalt 730 päeva. Kui sellesse kategooriasse kuuluvate tagasinkide töötlemise aeg on pikem kui 800 päeva, võib toote märgisele müüginimetusega samaaegselt nähtavale alale lisada teksti „Gran Selección“. 100 % Ibeeria abasink „de bellota“, mis pärineb 100 % ulatuses Ibeeria tõugu kuuluvatelt sigadelt. Töödeldud tooted peavad kaaluma üle 3,7 kg ja töötlemine peab kestma vähemalt 365 päeva. Kui sellesse kategooriasse kuuluvate tagasinkide töötlemise aeg on pikem kui 425 päeva, võib toote märgisele müüginimetusega samaaegselt nähtavale alale lisada teksti „Gran Selección“. II klass : Ibeeria tagasink „de bellota“, mis pärineb 75 % ulatuses Ibeeria tõugu kuuluvatelt sigadelt. Töödeldud tooted peavad kaaluma üle 7 kg ja töötlemine peab kestma vähemalt 730 päeva. Kui sellesse kategooriasse kuuluvate tagasinkide töötlemise aeg on pikem kui 800 päeva, võib toote märgisele müüginimetusega samaaegselt nähtavale alale lisada teksti „Gran Selección“. Ibeeria abasink „de bellota“, mis pärineb 75 % ulatuses Ibeeria tõugu kuuluvatelt sigadelt. Töödeldud tooted peavad kaaluma üle 4 kg ja töötlemine peab kestma vähemalt 365 päeva. Kui sellesse kategooriasse kuuluvate tagasinkide töötlemise aeg on pikem kui 425 päeva, võib toote märgisele müüginimetusega samaaegselt nähtavale alale lisada teksti „Gran Selección“. III klass : Ibeeria tagasink „de Cebo de Campo“, mis pärineb vähemalt 75 % ulatuses Ibeeria tõugu kuuluvatelt sigadelt. Töödeldud tooted peavad kaaluma 100 % Ibeeria tõugu sealt pärineva tagasingi puhul üle 6,5 kg ja 75 % ulatuses Ibeeria tõugu sealt pärineva tagasingi puhul üle 7 kg ning töötlemine peab kestma vähemalt 730 päeva. Ibeeria abasink „de Cebo de Campo“, mis pärineb vähemalt 75 % ulatuses Ibeeria tõugu kuuluvatelt sigadelt. Töödeldud tooted peavad kaaluma 100 % Ibeeria tõugu sealt pärineva tagasingi puhul üle 3,7 kg ja 75 % ulatuses Ibeeria tõugu sealt pärineva tagasingi puhul üle 4 kg ning töötlemine peab kestma vähemalt 365 päeva.

3.3. Sööt (üksnes loomse päritoluga toodete puhul) ja tooraine (üksnes töödeldud toodete puhul)

Eespool kirjeldatud sigade tootmise geograafiline piirkond hõlmab Ibeeria tõugu sigade traditsioonilist ekstensiivse seakasvatuse ala „dehesa“ ökosüsteemis, mida iseloomustab karjamaade ja rohuaasade kasutamine loomakasvatuseks ning mis vastab Ibeeria tõugu sea traditsioonilisele kasvatusmeetodile.

Tegurid, mis määravad kindlaks Ibeeria tõugu sigade kvaliteedi ja sellest tulenevalt kaitstud toodete organoleptilised omadused ning mis annavad KPNi „Guijuelo“ taga- ja abasinkidele nende eripärased omadused, on loomadele antav sööt ja loomade kasvatamine nuumamise viimases järgus ekstensiivse seakasvatuse põhimõtete alusel, kasutades ära kõiki „dehesa“ pakutavaid ressursse: tõrud, looduslikud karjamaad ja õled. Tootmise geograafiline piirkond on piiratud ning tootmiseks on kehtestatud mitmeid erinõudeid, nagu vajadus hinnata tõrude arvu kivitammedel, korgitammedel ja portugali tammedel, mida sigadel on võimalik toiduks igal tammikus nuumamise („montanera“) etapil kasutada ning sellest tulenevalt vajadus hinnata sigade maksimaalset võimalikku arvu. Lisaks sellele kohaldatakse kontrollimeetmeid, et tagada vastavus teatavatele eritingimustele, näiteks korraldatakse ette teatamata kontrollreide veendumaks, et sigu peetakse looduslikel karjamaadel ja nad toituvad tõrudest ning neid peetakse nuumamisperioodil vastavalt ekstensiivse seakasvatuse põhimõtetele.

3.4. Tootmise erietapid, mis peavad toimuma määratletud geograafilises piirkonnas

Ibeeria tõugu sead peavad olema sündinud, kasvatatud ja nuumatud tootmispiirkonnas. Sinkide töötlemine pärast sigade tapmist ja tükeldamist, mis hõlmab soolamise, pesemise, järelsoolamise/stabiliseerimise, kuivamise/küpsemise ja laagerdumise etappe, peab toimuma tootespetsifikaadis määratletud geograafilises piirkonnas.

3.5. Sellise toote viilutamise, riivimise, pakendamise jm erieeskirjad, millele registreeritud nimetus viitab

Keldrid võivad turustada kinnituse saanud tooteid konditustatud, portsjoniteks jaotatud või tükeldatud kujul, eeldusel, et rakendatakse asjakohast kontrolli- ja märgistussüsteemi, mis võimaldab tagada toote jälgitavuse (taga- või abasink) ja aru saada, millise kategooria tootega on tegemist.

Sellega seoses tuleb sellise turustusviisi rakendamisest teatada kontrolliasutusele.

3.6. Sellise toote märgistamise erieeskirjad, millele registreeritud nimetus viitab

Tapamajades pannakse kaitstud nimetusega hõlmatavate toodete valmistamiseks ette nähtud taga- ja esijäsemetele nummerdatud tempel.

Templil peab loetavalt olema kirjas kaitstud päritolunimetus „Guijuelo“ ja/või logo ning selle värvid peavad vastama Ibeeria tõugu sea liha, tagasingi, abasingi ja seljakarbonaadi päritolustandardis iga kategooria jaoks sätestatud nõuetele:

— must– 100 % „de bellota“ Ibeeria tagasink või abasink;

— punane– 75 % ulatuses „de bellota“ Ibeeria tagasink või abasink;

— roheline– „Cebo de Campo“ Ibeeria tagasink või abasink.

Pärast töötlemisprotsessi lõppemist tunnistatakse toode nõuetele vastavaks ning varustatakse kaitstud päritolunimetuse „GUIJUELO“ vastava nummerdatud märgisega, millel on lisaks „Guijuelo“ kaubamärgile ja/või Euroopa Liidu logole ja sümbolile esitatud toote klass, millesse toode kuulub punktis 3.2 sätestatud müüginimetuste põhjal.

Märgisele on alati lisatud tootja kaubanduslik märgis, mille kohta tootja on esitanud teatise kontrolliasutusele.

Kasutatav KPNi „Guijuelo“ logo peab igal juhul vastama seaduslikult registreeritud logole, mis on kujutatud allpool.

4. Geograafilise piirkonna täpne määratlus

Tootmispiirkond. Tegemist on Ibeeria tõugu sea traditsioonilise kasvatuspiirkonnaga, mis paikneb Hispaania lääne- ja edelaosas ning see hõlmab teatavaid põllumajanduslikke piirkondi, kus on domineerivad „dehesa“ karjamaad ja söödamaad, ning mis asuvad järgmistes provintsides: Zamora (Duero Bajo ja Sayago omavalitsusüksused), Segovia (Cuellari omavalitsusüksus), Ávila (Piedrahita-Barco, Arévalo ja Ávila omavalitsusüksused), Salamanca (kõik omavalitsusüksused), Cáceres (kõik omavalitsusüksused), Badajoz (kõik omavalitsusüksused), Toledo (Talavera ja La Jara omavalitsusüksused), Ciudad Real (de Montes Norte ja Montes Sur omavalitsusüksused), Sevilla (Sierra Norte omavalitsusüksus), Córdoba (Los Pedroches, La Sierra ja Campiña Baja omavalitsusüksused) ja Huelva (La Sierra, Andévalo Occidentali ja Andévalo Orientali omavalitsusüksused).

Töötluspiirkond. See piirkond hõlmab seitsekümmend kaheksat (78) järgmist omavalitsusüksust, mis asuvad Salamanca provintsi kaguosas, kus mullastiku- ja ilmastikutingimused on soodustanud Ibeeria tõugu siga kasutava lihatööstuse väljaarendamist, kuivõrd need omavalitsusüksused asuvad Salamanca „dehesa“ piirkonna keskel Salamanca provintsi kaguosas Sierra de Béjari ja Sierra de Francia mäestike vahel: Alberca (La), Aldeacipreste, Aldeanuela de la Sierra, Aldeavieja de Tormes, Bastida (La), Béjar, Cabaco (El), Cabeza de Béjar (La), Cabezuela de Salvatierra, Campillo de Salvatierra, Calzada de Béjar, Candelario, Cantagallo, Casafranca, Casas del Conde (Las), Cepeda, Cereceda de la Sierra, Cerro (El), Cespedosa, Cilleros de la Bastida, Colmenar de Montemayor, Cristóbal, Endrinal de la Sierra, Escurial de la Sierra, Frades de la Sierra, Fresnedoso, Fuenterroble de Salvatierra, Fuentes de Béjar, Garcibuey, Guijo de Ávila, Guijuelo, Herguijuela de la Sierra, Herguijuela del Campo, Horcajo de Montemayor, Hoya (La), Lagunilla, Ledrada, Linares de Riofrío, Madroñal, Miranda del Castañar, Mogarraz, Molinillo, Monforte de la Sierra, Monleón, Montemayor del Río, Navacarros, Nava de Béjar, Nava de Francia, Navalmoral de Béjar, Navarredonda de la Rinconada, Palacios de Salvatierra, Peñacaballera, Peromingo, Pinedas, Puebla de San Medel, Puerto de Béjar, Rinconada de la Sierra (La), Sanchotello, San Esteban de la Sierra, San Martín de Castañar, San Miguel de Robledo, San Miguel de Valero, Santibáñez de la Sierra, Santos (Los), Sequeros, Sierpe (La), Sorihuela, Sotoserrano, Tamanes, Tejeda y Segoyuela, Tornadizos, Valdefuentes de Sangusín, Valdehijaderos, Valdelacasa, Valdelageve, Valero, Valverde de Valdelacasa ja Villanueva del Conde.

5. Seos geograafilise piirkonnaga

Oluline on eristada Ibeeria tõugu sigade kasvatamise geograafilist piirkonda ning taga- ja abasinkide tootmispiirkonda, mida edaspidi nimetatakse „töötlemispiirkonnaks“.

Valmis tootele annab tema iseloomulikud omadused piirkonnale omane tõug, millele lisanduvad töötlemispiirkonna ilmastikutingimused, mis on sobilikud aeglaselt kuivavate lihatoodete valmistamiseks, ning lihatööstuse sajanditepikkused traditsioonid.

Tootmispiirkonna ilmastiku- ja mullastikutingimused vastavad „dehesa“ ökosüsteemile, mida iseloomustavad suured rohumaade alad ja metsased karjamaad, kus loomakasvatus on traditsiooniliselt oluline ja piirkonnaga tihedalt seotud tegevusala.

Karjamaad hõlmavad looduslikke rohukattega alasid, mis on hästi kohanenud piirkonna ilmastiku ja mullastikuga, teatavatel juhtudel on tegemist tüüpiliste mägipiirkonna aladega, kus tasane, kuid pisut kühmlik maapind (pigatasandik) vaheldub kõrreliste ja liblikõieliste taimedega kaetud aladega.

Peamised „dehesa“ aladel kasvavad puuliigid on Quarcus spp. Nende puude vilju, tõrusid, kasutatakse eriti kvaliteetsete sigade söödaks.

Taga- ja abasinkide töötlemispiirkond asub Salamanca mägismaa raskesti ligipääsetaval alal, keskmiselt 975 m kõrgusel merepinnast; piirkonna kliima on kontinentaalne, seda iseloomustavad pikad ja külmad talved, pikk külmaperiood ja madal suhteline õhuniiskus – need tingimused on soodustanud lihatööstuse arengut, mille puhul kasutatakse traditsioonilisi töötlemismeetodeid, mis ulatuvad vähemalt 200 aasta taha.

Seoses geograafilise piirkonna paiknemisega Sierra de Béjari ja La Peña de Francia mäestike vahel on siinsed tuuled valdavalt väga tugevad ja kuivad, mis soodustab tootest niiskuse eraldumist ja tema hilisemat säilitamist.

Tegurid, mis iseloomustavad kaitstud nimetusega hõlmatavate taga- ja abasinkide toormaterjali, on Ibeeria tõugu sigade eripärad, millele lisanduvad traditsiooniline loomakasvatusmeetod, sigade sööda spetsiifika ja asjaolu, et sead tapetakse küllaltki kõrges vanuses. Need tegurid koos töötlemispiirkonna eripäraste tingimustega ja toote pika kuivatamisperioodiga annavad tootele tunnused, mis eristavad seda teistest lihatoodetest, kuivõrd tootel on erilised organoleptilised omadused, mille hulgast tuleb eeskätt esile tõsta õrna maitset, mis tuleneb väikesest soolasisaldusest, erinevalt teistest Hispaanias valmistatud lihatoodetest, liha roosakat värvust, mis on tingitud mõõdukast välistemperatuurist kuivamisprotsessi kestel, puudutamisel sulavast rasvakihist, mis on tingitud sigade söödast, asjaolust, et suur osa rasvkoest on imendunud lihastevahelise rasva hulka, mis on tingitud sigade tõu eripäradest ning sigade kasvatusmeetodist „dehesa“ ökosüsteemides ja karjamaadel.

Guijuelo taga- ja abasinkide kvaliteet on geograafilise piirkonnaga seotud kahel viisil: esmalt seoses Ibeeria tõugu sigade kasvatamisega tootmispiirkonna „dehesa“ süsteemis ja teiseks seoses taga- ja abasinkide töötlemisega töötlemispiirkonnas, mis on oluliselt piiratum kui tootmispiirkond ja kus eripärased ilmastikutingimused (sademete väike hulk, mõõdukas välistemperatuur ja tugevad tuuled, mis on tingitud piirkonna asumisest kahe mäestiku vahelisel pisut kühmlikul (pigatasandik) alal jne) on soodustanud seal tugevalt Ibeeria tõul põhineva spetsialiseeritud lihatööstuse väljaarendamist.

Tootmisega seotud etapid toimuvad Edela-Hispaania piiritletud aladel, kus asuvad kasvatusalad, mida nimetatakse „dehesaks“, tegemist on metsakarjamaadega, kus kasvab arvukalt liiki Quercus kuuluvaid puid, mille viljad tõrud võimaldavad koos seakasvatuse arendamisega saada väga kvaliteetseid tooteid. Loomakasvatus on ekstensiivne, selle jaoks kasutatakse sõna „montanera“ (karjatamine tammikutes) ja see võimaldab anda sigadele erilist sööta nuumamise viimasel etapil, mis mängib äärmiselt olulist rolli lõpptoote eripärase kvaliteedi saavutamisel. Teisisõnu võimaldab loomakasvatajate sigade hooldamisega seotud oskusteave tagada nõuetekohaselt loomade heaolu ja tervise ning ära kasutada „dehesa“ pakutavaid loodusvarasid.

Töötlemispiirkonnana määratletud geograafilises piirkonnas läbiviidavad taga- ja abasinkide eri töötlemisetapid annavad kõnealustele toodetele eripärased organoleptilised omadused. Töötlemisprotsess on keeruline, kuivõrd lõpptoote kvaliteeti mõjutavad paljud tegurid, seetõttu on põlvest põlve edasiantav oskusteave muutunud toote iseloomulikuks tunnuseks ja annab lihatöötlejale oskuse määrata kindlaks aeg, mille kestel toode, sõltuvalt ilmastikuoludest, peab laagerduma, omandades nõutavad organoleptilised omadused vaid minimaalse soolakoguse lisamisel, ning mis võimaldab tagada toote toiduohutuse, võttes arvesse keskkonnatingimusi (temperatuur, õhuniiskus, ventilatsioon) tootmise igal etapil, võttes ühtlasi arvesse asjaolu, et töötlemisprotsess toimub loodusliku keskkonnaga kuivatusruumides.

Pärast loomade tapmist ja rümpade tükeldamist teostatakse toormaterjaliga kindlas järjekorras teatavad töötlemisetapid:

— soolamine – see etapp seisneb soola lisamises liha pinnale;

— pesemine – pärast soolamist kõrvaldatakse toote pinnale jäänud sool joogiveega ja liha puhastatakse harjaga;

— järelsoolamine/stabiliseerimine – tegemist on muutuva pikkusega etapiga, mille käigus sool tungib ühtlaselt taga- või abasingi sisemusse;

— kuivamine-küpsemine – seda etappi iseloomustab taga- või abasingi niiskuse järkjärguline vähenemine;

— laagerdamine – selle etapi kestel toimuvad biokeemilised reaktsioonid, mille käigus tekivad tootele ühendid, mis annavad sellele tema iseloomuliku maitse ja lõhna.

Viide tootespetsifikaadi avaldamisele

(viitemääruse artikli 6 lõike 1 teine lõik)

http://www.mapama.gob.es/es/alimentacion/temas/calidad-agroalimentaria/pliego2017-02-13_tcm7-448957.pdf

(1) ELT L 179, 19.6.2014, lk 17.

(2) ELT L 343, 14.12.2012, lk 1.